Kerborzh

Kerborzh (distaget: [kɛrˈbɔrs]) a zo ur gumun eus Bro-Dreger e kanton Landreger, e departamant Aodoù-an-Arvor, e hanternoz Breizh. Lec'hiet eo e gourenez Lezardrev. Douaroniezh War lez reter genoù ar Yeodi emañ Kerborzh. Kumunioù amezek : Tredarzeg, Pleuvihan, Pleuveur-Gaoter. Enez ar Yar. Anv B. Tanguy : Cap. seu eccl. beatissimae Mariae de Kerportz, 1546 Kerpors, 1778. An anv ne zeu ket diouzh ur porzh mor, mes diouzh porzh ur c'hastell. Brezhoneg Ar Brezoneg er Skol 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol. Istor Un trev eus Pleuvihan e oa Kerborzh, betek an 17 Mae 1856. 20 Gwengolo 1546 : beniget eo chapel Kerborzh. 25 C'hwevrer 1851 : parrez nevez Kerborzh a zo distaget diouzh hini Pleuvihan 17 Mae 1856 : kumunn Kerborzh a zo distaget diouzh hini Pleuvihan 26 Mae 1859 : beniget eo maen kentañ en iliz Itron Varia an Nec'h Kerborzh 15 Mezheven 1864, beniget eo iliz Itron Varia an Nerc'h XXvet kantved Brezel-bed kentañ Mervel a reas 30 gwaz abalamour d'ar brezel hervez monumant ar re varv, da lavaret eo 4,03 % ag ar boblañs hervez an niveradeg bet graet e 1911. Eil Brezel-bed D'an 31 a viz Kerzu 1943 e kouezhas un nijerez B-17 F (marilhet 42-31179 ha kodet DS-B) eus aerlu ar Stadoù-Unanet (United States Army Air Forces) e Bellevue e Kerborzh. Mervel a reas c'hwec'h den eus ar gumun abalamour d'ar brezel. Brezelioù didrevadennañ Mervel a reas ur martolod eus ar gumun d’ar 6 a viz Kerzu 1947 e Can Gioc e Kochinsina er Viêtnam. Monumantoù ha traoù heverk Alez-toet, ha kromlec'h Maen-ar-Romped. Enrollet d'an 23 a viz Genver 1957. Stal brikennerezh Enez-Yar (Amzer an houarn). Gwechal chapel, hirie Iliz katolik Itron-Varia an Erc'h. Milin-avel ar Maerdi (1574). Maner Kerc'hozh (XVIvet-XVIIvet). Enrollet d'an 21 a viz Genver 1983. Maner Keraliou (In hanter XVIIIvet kantved). Maner Treozel-Vras XVIIIvet kantved. Maner Maez-Uhel XVIIIvet kantved. Maner Treozel-Bihan (dibenn an XVIIIvet kantved). Chapel Sant Albin (1752). Monumant ar re varv e-tal an iliz katolik, luc’hskeudenn. Monumant an nijourion SUAat bet savet e 2008, luc’hskeudenn. Lez ar Yeodi : enrollet d'an 10 a viz Du 1965. Emdroadur ar boblañs abaoe 1962 Niver a annezidi Melestradurezh Tud Levroniezh Liammoù diavaez (br)Kerborzh war lec'hienn Geobreizh (br)Kantik da itron Varia Gerborzh Notennoù ha daveoù